### V Ý Z V A

**na predkladanie ponúk**

zákazky podľa §117 zákona č.343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov (ďalej len „ZoVO“)

1. **Verejný obstarávateľ Obec Miloslavov**

**Poštová adresa** Miloslavov 181, 900 42 Miloslavov

**IČO** 00304948

**Kontaktná osoba** **Mgr. Roman Mikušinec,**

**CVO, s.r.o., Hviezdoslavova 24, 962 31 Sliač**

**tel. č.: 0908 93 46 80**

**e-mail:** [**roman.mikusinec@cvo.sk**](mailto:roman.mikusinec@cvo.sk)

**adresa hlavnej stránky verejného obstarávateľa (URL):** <http://www.miloslavov.sk/>

1. **Zatriedenie obstarávacieho subjektu podľa zákona**

§ 7 ods. 1 písm. b) zákona.

1. **Verejný obstarávateľ nakupuje pre iných verejných obstarávateľov**

Nie

1. **Názov zákazky**

Multifunkčné ihrisko

1. **Druh zákazky**

Zákazka na uskutočnenie stavebných prác.

1. **Hlavné miesto** **dodania**

Obec Miloslavov, parc. číslo KNC 27, k.ú.: Miloslavov

1. **Výsledok verejného obstarávania**

Zmluva o dielo

1. **Stručný opis zákazky**

Predmetom zákazky je dostavba ihriska s umelým multifunkčným povrchom o rozmere 33 x 18 m. Ihrisko bude určené na futbal a volejbal, nohejbal. Športový povrch je z umelého trávnika a ihrisko bude s minimálnymi nasledovnými parametrami:

Oplotenie bude pozostávať z mantinelov a osieťovania ihriska po všetkých stranách. Požaduje sa výplň mantinelu alumíniový kompozitný panel zloženie (AL min. 0,4 mm , PVC min. 5,2 mm, AL min. 0,4 mm) odolný, farebne stály, celková hr. min. 6 mm, plastové ochranné krytky, výška mantinelu min. 1 m, hliníkové profilované madlo eloxované, oplotenie z ochranných sietí nylónových, odolných voči UV žiareniu. Siete uchytené na vrchnom stužení. V rámci športového vybavenia sa požadujú hliníkové brány a volejbalové stĺpy, Osvetlenie konštrukčne ako súčasť oplotenia ihriska, výložníky galvanizované výška min. 2 m na oplotení, ťahanie kabeláže vrchným stužením oplotenia, celková minimálna výška oplotenia min. 6 m vrátane výložníkov (min. 1 m mantinel, min. 3 m siete, min. 2 m výložníky). Podrobnosti sú uvedené v projektovej dokumentácii a výkaze výmer, ktoré tvoria prílohu tejto výzvy.

Projektová dokumentácia je dostupná na adrese: <http://archiv.cvo.sk/miloslavov1.zip>

Uchádzač môže predložiť aj ekvivalentný výrobok spĺňajúci minimálne požadované parametre. Verejný obstarávateľ podrobným opisom predmetu zákazky stanovil minimálne požiadavky, ktoré požaduje dodržať pre daný predmet zákazky. V prípade, že verený obstarávateľ použil v rámci opisu predmetu zákazky konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, môže uchádzač v súlade s § 42 ods. 3 ZVO predložiť ponuku i na technický a funkčný ekvivalent rovnakej alebo vyššej kvality.

1. **Obhliadka miesta:**

Verejný obstarávateľ odporúča uchádzačom obhliadku miesta realizácie. Obhliadku je možné vykonať vopred v dňoch pondelok-piatok od 9,00 do 15,00 hod.

1. **Hlavný predmet zákazky:**

45236110-4 Stavebné práce na stavbe plôch pre športové ihriská

1. **Predpokladaná hodnota zákazky: 24 131,18 EUR bez DPH**

Verejný obstarávateľ si vyhradzuje právo neprijať ponuku, ktorej návrh na plnenie kritéria bude **vyšší** ako predpokladaná hodnota zákazky.

1. **Termín plnenia**

najneskôr do 2 mesiacov odo dňa prevzatia staveniska

1. **Hlavné podmienky financovania a platobné dojednania**
   1. Predmet zákazky bude financovaný z rozpočtu Úradu vlády a z rozpočtu verejného obstarávateľa. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom. Podrobnosti sú uvedené v návrhu zmluvy o dielo, ktorý tvorí prílohu tejto výzvy.
2. **Právne vzťahy vyžadované od skupiny dodávateľov, s ktorými sa v prípade úspešnosti uzavrie rámcová dohoda**

Nevyžadujú sa.

1. **Podmienky účasti**

Uchádzač predloží doklad podľa § 32, ods. 1, písm. e) a doklad podľa § 32, ods. 1, písm. f) zákona o verejnom obstarávaní a to ako originál alebo úradne overenú kópiu. Uchádzač nie je povinný predkladať doklady podľa § 32, ods. 2, písm. e), verejný obstarávateľ je oprávnený použiť údaje z informačných systémov verejnej správy.

Ak uchádzač nepredloží doklady podľa bodu 15 tejto výzvy na predkladanie ponúk a nebude možné uplatniť inštitút vysvetlenia/doplnenia ponuky v zmysle ZoVO, nebude jeho ponuka zaradená do hodnotenia.

**Zdôvodnenie primeranosti určených podmienok účasti**

Podmienky účasti boli stanovené v súlade s platnou legislatívou.

1. **Kritériá na vyhodnotenie ponúk**

Najnižšia cena za celý predmet zákazky v EUR vrátane DPH.

1. **Lehota na predkladanie ponúk uplynie dňom**

26. 10. 2020 do 14:00 hod.

1. **Spôsob a miesto na predloženie ponúk**

Ponuky je potrebné predkladať v listinnej podobe. Ponuku v **listinnej podobe** uchádzač predloží na adresu kontaktnej osoby uvedenú v bode 1. výzvy.

Ponuka musí byť označená nápisom: „*NEOTVÁRAŤ! – Multifunkčné ihrisko“.*Na obale musí byť viditeľne označený odosielateľ – predkladateľ ponuky / uchádzač (názov, sídlo, adresa).

1. **Obsah ponuky**

Ponuka musí obsahovať nasledovné:

1. Doklady/dokumenty v súlade s bodom 15 tejto výzvy
2. Návrh na plnenie kritéria (Príloha č. 1) podpísaný uchádzačom alebo osobou oprávnenou konať za uchádzača vrátane identifikačných údajov. Ak uchádzač nie je platiteľom DPH, na túto skutočnosť upozorní a v ponuke uvedie cenu celkom.
3. Výkaz výmer nacenený a podpísaný uchádzačom alebo osobou oprávnenou konať za uchádzača. (Príloha č. 2)
4. Návrh Zmluvy o dielo bez jej príloh (Príloha č. 3) podpísaný uchádzačom alebo osobou oprávnenou konať za uchádzača, v ktorej uchádzač vyplní údaje v článku II ods. 6 a v článku III ods. 1 tejto zmluvy.
5. Technický list mantinelu
6. **Jazyk, v ktorom možno predložiť ponuky**

Štátny jazyk, slovenský jazyk. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku

1. **Ďalšie informácie**

Vzájomná komunikácia a dorozumievanie medzi verejným obstarávateľom, záujemcami, resp. uchádzačmi ohľadom vysvetľovania podmienok účasti vo verejnom obstarávaní uvedených vo výzve na predkladanie ponúk alebo iných dokumentov poskytnutých verejným obstarávateľom v lehote na predkladanie ponúk sa bude uskutočňovať iba v štátnom (slovenskom) jazyku.

Všetky výdavky spojené s prípravou a predložením ponuky znáša uchádzač bez akéhokoľvek finančného nároku u verejného obstarávateľa.

Verejný obstarávateľ **nesmie** uzavrieť zmluvu s úspešným uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. S poukazom na predchádzajúcu vetu, úspešný uchádzač musí byť zapísaný v registri partnerov verejného sektora najneskôr v čase uzatvorenia zmluvy o dielo, ak sú povinnými osobami podľa tohto predpisu.

Od úspešného uchádzača bude verejný obstarávateľ vyžadovať, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch (v prípade fyzickej osoby: meno, priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo), údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia (s výnimkou dodávateľa tovarov) a preložil čestné vyhlásenie podpísané osobou oprávnenou konať za uchádzača, že subdodávatelia spĺňajú podmienky účasti podľa § 32 ods. 1 písm. e) zákona o verejnom obstarávaní vo vzťahu k tej časti predmetu zákazky, ktorú má tento subdodávateľ plniť.

Verejný obstarávateľ si vyhradzuje právo zrušiť použitý postup zadávania zákazky vtedy, ak sa zmenili okolnosti, za ktorých sa vyhlásilo verejné obstarávanie.

Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa.

Ponuky uchádzačov musia byť vypracované v rozsahu a forme podľa požiadaviek verejného obstarávateľa stanovených v tejto výzve a jej prílohách.

1. **Informácia o vyhodnotení ponúk**

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom, ktorých ponuky sa vyhodnocovali.

1. **Minimálna lehota, počas ktorej sú ponuky uchádzačov viazané**

120 dní odo dňa uplynutia lehoty na predkladanie ponúk.

1. **Dátum zaslania výzvy na predkladanie ponúk**

15. 10. 2020

1. **Dátum zverejnenia výzvy na internetovej stránke verejného obstarávateľa**

15. 10. 2020

**Prílohy k výzve na predkladanie ponúk:**

Príloha č. 1 - Návrh na plnenie kritéria

Príloha č. 2 - Výkaz-výmer

Príloha č. 3 - Návrh Zmluvy o dielo

Príloha č. 4 – Technická špecifikácia

. Mgr. Roman Mikušinec

osoba poverená procesom VO